
	1.
	Rīkojuma konsolidētā versija
5. Ekonomikas ministrijai sagatavot un ekonomikas ministram līdz 2024. gada 1. decembrim iesniegt noteiktā kārtībā Ministru kabinetā informatīvo ziņojumu par pamatnostādņu īstenošanas starpposma novērtējumu.
	Priekšlikums (VARAM - 21.08.2026.)
Izprotot nozares ministrijas anotācijā sniegto pamatojumu uzdevuma par starpposma novērtējuma izstrādi svītrošanai, VARAM vienlaikus norāda, ka reģionālās politikas izstrādei, īstenošanai un novērtēšanai ir būtiski nodrošināt informācijas pieejamību par reģionu attīstībai nozīmīgāko nozaru politiku rezultātiem un ietekmi uz teritoriju attīstību.
Šāda informācija ir īpaši nozīmīga teritoriālās pieejas (place-based approach) īstenošanai, ko teritoriju attīstības veicināšanai rekomendē OECD. Teritoriālā pieeja paredz pasākumu pielāgošanu konkrētu teritoriju vajadzībām un attīstības potenciālam, savukārt tam nepieciešami pietiekami detalizēti dati par nozaru politiku rezultātiem un ietekmi dažādās teritorijās. 
Ņemot vērā minēto, aicinām par nozari atbildīgo ministriju pastāvīgi sekot līdzi īstenotās politikas rezultātiem un ietekmei dažādās Latvijas teritorijās un uzkrāt to raksturojošus datus iespējami detalizētā teritoriālajā griezumā. Tāpat aicinām nodrošināt šo datu un uz tiem balstītās analīzes pieejamību VARAM, plānošanas reģioniem un pašvaldībām politikas un attīstības plānošanas vajadzībām, piemēram, regulāri publicējot tos ministrijas vai tās padotības iestādes tīmekļvietnē.
Piedāvātā redakcija
-
	Ņemts vērā
Ekonomikas ministrija pilnībā atbalsta teritoriālās pieejas nozīmi tautsaimniecības un reģionālajā attīstībā un apliecina, ka nozares datu un analītiskās informācijas uzkrāšana teritoriālā griezumā jau šobrīd tiek nodrošināta un tiks turpināta arī turpmāk.  Ekonomikas ministrija sadarbībā ar padotības iestādēm regulāri apkopo, analizē un publicē datus par uzņēmējdarbības vidi, investīcijām, inovāciju atbalstu un citiem ekonomikas attīstības rādītājiem arī reģionālā griezumā. Šie dati un analīze ir publiski pieejami ministrijas un tās padotības iestāžu tīmekļvietnēs, kā arī tiek izmantoti ikgadējos ziņojumos un pārskatos. Papildus informējam, ka atbilstoši sniegtajam priekšlikumam ir papildināta tiesību akta projekta anotācijas 1.3. apakšsadaļa.
 
	Rīkojuma konsolidētā versija
5. Ekonomikas ministrijai sagatavot un ekonomikas ministram līdz 2024. gada 1. decembrim iesniegt noteiktā kārtībā Ministru kabinetā informatīvo ziņojumu par pamatnostādņu īstenošanas starpposma novērtējumu.

	2.
	Rīkojuma konsolidētā versija
5. Ekonomikas ministrijai sagatavot un ekonomikas ministram līdz 2024. gada 1. decembrim iesniegt noteiktā kārtībā Ministru kabinetā informatīvo ziņojumu par pamatnostādņu īstenošanas starpposma novērtējumu.
	Iebildums (TM - 15.07.2026.)
Lūdzam svītrot Ministru kabineta rīkojuma projekta "Grozījumi Ministru kabineta 2021. gada 16. februāra rīkojumā Nr. 93 "Par Nacionālās industriālās politikas pamatnostādnēm 2021.–2027. gadam"" 2. punktu, ņemot vērā to, ka Ministru kabineta 2014. gada 2. decembra noteikumu Nr. 737 "Attīstības plānošanas dokumentu izstrādes un ietekmes izvērtēšanas noteikumi" 20.2. apakšpunkts noteic, ka Ministru kabineta rīkojumā par pamatnostādnēm norāda termiņu, līdz kuram iesniedzams starpposma ietekmes izvērtējums. Ievērojot minēto, Ministru kabineta 2021. gada 16. februāra rīkojuma Nr. 93 "Par Nacionālās industriālās politikas pamatnostādnēm 2021.–2027. gadam" 5. punkts nevar tikt svītrots.
Piedāvātā redakcija
-
	Ņemts vērā
Ņemts vērā daļēji, papildinot tiesību akta projekta anotācijas 1.3. sadaļu ar atbilstošu pamatojumu.

Paskaidrojam, ka Ministru kabineta 2014. gada 2. decembra noteikumu Nr. 737 "Attīstības plānošanas dokumentu izstrādes un ietekmes izvērtēšanas noteikumi" (turpmāk – MK noteikumi Nr. 737) 20.2. apakšpunkts nosaka prasības Ministru kabineta rīkojuma saturam tā sākotnējās pieņemšanas brīdī. Minētā norma neierobežo Ministru kabineta tiesības vēlāk grozīt savu rīkojumu, ja mainījušies faktiskie apstākļi vai konstatēta plānotā uzdevuma lietderības trūkums.
Atbilstoši MK noteikumu Nr. 737 40. punktam starpposma izvērtējumu veic, lai novērtētu īstenotās politikas ietekmi un pieņemtu lēmumu par vidēja termiņa politikas plānošanas dokumenta izstrādes nepieciešamību nākamajam plānošanas periodam. 
Tā kā nākamajam plānošanas periodam atsevišķu industriālās politikas pamatnostādņu izstrāde nav plānota, starpposma novērtējuma izstrāde vairs nesasniedz Noteikumu Nr. 737 40. punktā paredzēto mērķi. Līdz ar to MK rīkojuma Nr. 93 5. punkta saglabāšana radītu formālu un lietderībai neatbilstošu administratīvo slogu.
Pamatnostādņu īstenošanas un ietekmes visaptverošs izvērtējums tiks nodrošināts, Ekonomikas ministrijai pēc Pamatnostādņu darbības termiņa beigām saskaņā ar MK noteikumu Nr. 737 42.2. apakšpunktu sagatavojot un iesniedzot Ministru kabinetā gala ietekmes izvērtējumu.
	Rīkojuma konsolidētā versija
5. Ekonomikas ministrijai sagatavot un ekonomikas ministram līdz 2024. gada 1. decembrim iesniegt noteiktā kārtībā Ministru kabinetā informatīvo ziņojumu par pamatnostādņu īstenošanas starpposma novērtējumu.

	3.
	Rīkojuma konsolidētā versija
5. Ekonomikas ministrijai sagatavot un ekonomikas ministram līdz 2024. gada 1. decembrim iesniegt noteiktā kārtībā Ministru kabinetā informatīvo ziņojumu par pamatnostādņu īstenošanas starpposma novērtējumu.
	Iebildums (VK - 16.07.2026.)
Vēršam uzmanību, ka atbilstoši Ministru kabineta 2014.gada 2.decembra noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” 40.punktam starpposma izvērtējumu veic, lai novērtētu īstenotās politikas ietekmi un pieņemtu lēmumu par vidēja termiņa politikas plānošanas dokumenta izstrādes nepieciešamību nākamajam plānošanas periodam. No minētā ir secināms, ka, ja nākamajā plānošanas periodā ir plānots izstrādāt politikas plānošanas dokumentu industriālās politikas jomā, tad Nacionālās industriālās politikas pamatnostādņu 2021.–2027. gadam starpposma izvērtējums ir veicams un minētais dokuments kalpotu par sākotnējās ietekmes izvērtējumu plānotajam nākamā perioda politikas plānošanas dokumentam. Savukārt, ja nākamajā plānošanas periodā nav plānots veikt politikas plānošanu industriālās politikas jomā, tad Nacionālās industriālās politikas pamatnostādnēm 2021.–2027. gadam ir veicams tikai gala ietekmes izvērtējums.
 
Piedāvātā redakcija
-
	Ņemts vērā
Ņemts vērā, papildinot tiesību akta projekta anotācijas 1.3. sadaļu ar atbilstošu pamatojumu.

Izvērtējot MK rīkojuma Nr. 93 5. punkta izpildes lietderību kopsakarā ar Ministru kabineta 2014. gada 2. decembra noteikumu Nr. 737 "Attīstības plānošanas dokumentu izstrādes un ietekmes izvērtēšanas noteikumi" (turpmāk – MK noteikumi Nr. 737) 40. punktu, tiek norādīts, ka saskaņā ar Valsts kancelejas plānotajām izmaiņām valsts politikas plānošanas sistēmā netiks izstrādāts atsevišķs vidēja termiņa politikas plānošanas dokuments nacionālās industriālās politikas jomā nākamajam plānošanas periodam. Industriālās politikas prioritātes un mērķi tiks integrēti visaptverošajos valsts vidēja termiņa attīstības plānošanas dokumentos un nozaru stratēģijās, tādējādi novēršot politikas plānošanas dokumentu sadrumstalotību.
Tā kā MK noteikumu Nr. 737 40. punkts noteic, ka starpposma izvērtējumu veic, lai pieņemtu lēmumu par jauna dokumenta izstrādi nākamajam periodam, un tāds atsevišķi netiks izstrādāts nākamajam plānošanas periodam, starpposma novērtējuma izstrāde šobrīd neatbilst MK noteikumu Nr. 737 40. punktā paredzētajam mērķim. Papildus tam, ņemot vērā, ka līdz Pamatnostādņu darbības beigām atlicis mazāk par pusotru gadu, starpposma izvērtējuma ziņojuma sagatavošanai un saskaņošanai patērētie resursi nesniegtu stratēģisku pievienoto vērtību.
Saskaņā ar MK noteikumu Nr. 737 42.2. apakšpunktu, pēc Pamatnostādņu darbības termiņa beigām Ekonomikas ministrija izstrādās un noteiktā kārtībā iesniegs Ministru kabinetā Pamatnostādņu gala ietekmes izvērtējumu, visaptveroši novērtējot politikas mērķu un rādītāju izpildi visā periodā.
	Rīkojuma konsolidētā versija
5. Ekonomikas ministrijai sagatavot un ekonomikas ministram līdz 2024. gada 1. decembrim iesniegt noteiktā kārtībā Ministru kabinetā informatīvo ziņojumu par pamatnostādņu īstenošanas starpposma novērtējumu.

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (VARAM - 17.07.2026.)
Lūgums papildināt anotāciju ar skaidrojumu, kādēļ informatīvais ziņojums "Par Nacionālās industriālās politikas pamatnostādņu 2021.–2027. gadam īstenošanas starpposma novērtējumu" (24-TA-2085), kas Valsts kancelejā tika iesniegts 2024. gada 14. decembrī, līdz 2026. gada 21. maijam netika virzīts izskatīšanai Ministru kabinetā un pēc minētā laikposma tika atgriezts Ekonomikas ministrijai aktualizēšanai. Šāds papildinājums ir nepieciešams, lai pamatotu būtisko laika posmu starp informatīvā ziņojuma iesniegšanu un tā atgriešanu, kā arī nodrošinātu procesa caurskatāmību.
 
Piedāvātā redakcija
-
	Ņemts vērā
Ņemts vērā, papildinot tiesību akta projekta anotācijas 1.3. sadaļu ar atbilstošu pamatojumu.

Skaidrojot laika posmu starp informatīvā ziņojuma "Par Nacionālās industriālās politikas pamatnostādņu 2021.–2027. gadam īstenošanas starpposma novērtējumu" (24-TA-2085) iesniegšanu Valsts kancelejā 2024. gada decembrī un tā atgriešanu 2026. gada maijā, norādāms, ka būtisku ārējo ģeopolitisko satricinājumu, globālo piegādes ķēžu pārkārtošanās, kā arī energoresursu un izejvielu cenu svārstību ietekmē Latvijas un Eiropas Savienības tautsaimniecība saskārās ar straujām strukturālām izmaiņām. Šo faktoru rezultātā Pamatnostādnēs sākotnēji ietvertie bāzes scenāriji un indikatīvie plānošanas pieņēmumi jau 2024. gada nogalē vairs neatbilda faktiskajai makroekonomiskajai situācijai.
Ievērojot minēto, Ministru kabineta locekļu starpā tika panākta vienota izpratne, ka 2024. gada nogalē sagatavotā starpposma ziņojuma izskatīšana Ministru kabineta sēdē būtu formāla un sniegtu ierobežotu praktisko pievienoto vērtību operatīvajai politikas veidošanai. Lai nelietderīgi netērētu valsts pārvaldes resursus formālu ziņojumu izskatīšanai, minētais ziņojums netika iekļauts Ministru kabineta darba kārtībā.

